Paralumelauasõit

Paralumelauasõit on talispordiala, kus võisteldakse lumega kaetud rajal, sõites lumelauaga kas püsti seistes või istudes. Paralumelauasõit on lumelauasõidu kohandatud vorm sportlastele, kellel on erineva raskusastmega füüsilised puuded. Spordiala võistlusi korraldab Rahvusvaheline Suusaföderatsioon (FIS). Paralumelauasõidus võisteldakse viiel alal: lumelauakross, võistkondlik lumelauakross, Banked Slalom, kaksik Banked Slalom ja suurslaalom.

Taliparalümpiamängudel oli paralumelauavõistlus 2014. aastal osa paramäesuusatamisest ning alates 2018. aastast on see olnud eraldi paralümpiaalana. Esimesed paralumelauasõidu maailmameistrivõistlused toimusid 2015. aastal.

 Viited 

Kategooria:Lumelauasõit
Kategooria:Paralümpiaalad